Sy Russiese vrou praat Russies met hul tweelingdogtertjies en hy praat net Afrikaans met hulle. Oor Engels het hy geen slapelose nagte nie, want Engels leer jy in elk geval in Suid-Afrika.
Hierdie woorde van Suid-Afrika se eie gewilde beroemde ekonoom Dawie Roodt, som sy siening oor ons mooi taal op.
“Verloor jy Afrikaans, verloor jy veel meer as ’n taal, maar ook die insig wat beskrywende woorde bring,” sê sy.
“Afrikaans is ’n hoor- en voeltaal. En waar kan jy ’n beter rede as dit kry om Afrikaans as opvoedingstaal te gebruik?”
Die gewilde skrywer Helene de Kock beskryf Afrikaans as “dinamies met ’n gerespekteerde letterkunde. Afrikaans laat haar nie onderdruk nie. Dit leef.”
Ek weet ook as jy ’n besoek oorsee bring en iewers ’n luidrugtige en uitbundige groep hoor wat lag tot hulle uitasem is (selfs oor die dinge waaroor mens eintlik behoort te huil) is die kanse goed dat dit ’n klomp Afrikaanses is. Wil jy werklik op al die pret uitmis omdat jy nie Afrikaans verstaan nie of te slapgat was om die taal te leer?
Geleerdes stem saam dat indien jy nie ’n Afrikaanse laerskool bywoon nie, sal Afrikaanse hoërskole ook mettertyd tragies verdwyn.
Skrywer en uitgewer Theresa Papenfus van Litera Uitgewers sê: “Dis so ongelooflik arm en ingeperk om net een taal te praat. Afrikaans is ’n inheemse taal, maar dit vorm terselfdertyd ’n brug na die Weste. Buitendien vind mens in geen ander taal ’n woord wat kan troos soos toemaar nie.”
Sebastian Biehl is ’n Duitser van geboorte wat in 1992 in Suid-Afrika kom vakansie hou het en toe besluit het om aan die universiteite van die Vrystaat en RAU in Geskiedenis en Politieke Studies te studeer. Hier wil hy woon, het hy toe besluit. Vandag praat hy omtrent net Afrikaans. Hy voel tuis tussen Afrikaanses vir wie hy as “vriendelike, hartlike en mensliewende mense” beskryf.
Selfs Tsotsitaal is ryk aan Afrikaanse uitdrukkings en woorde aldus die Ikasi Ringas School of Tsotsi Taal wat ’n webtuiste bedryf waarop die taal bevorder word. Vandaar die woord “taal” waarmee dit beskryf word.
Jip, Afrikaans strek oor land- en taalgrense. Dis cool om Afrikaans te praat. Jy hoor dit wêreldwyd. Ons taal kook!
Antoinette Swiegelaar gee haar liefdeskind, Jean-Claude, vir aanneming aan haar pa vir haar ’n ultimatum gee. Jean-Claude vind daarvan uit op sy agtiende verjaardag. Sy soektog na sy biologiese familie lei hom op onbekende paaie.
“Ons het maande lank na die ring gesoek en uiteindelik tot die besef gekom die ring is óf iewers laat lê óf is gesteel,” skryf Lacey Butler by die video wat sy op YouTube gelaai het.